stanford-oval/wikipedia huggingface dataset:
ג'ונתן ביילי (שחקן)
תפקידים בתיאטרון

| שנה | שם | שם באנגלית | תפקיד | תיאטרון |
| --- | --- | --- | --- | --- |
| 1997–1998 | עלובי החיים | Les Miserables | גברוש | תיאטרון פאלאס, לונדון |
| 2003 | המלך ג'ון | King John | הנסיך ארתור | הלהקה השייקספירית המלכותית |
| 2006 |  | Beautiful Thing | ג'יימי | תיאטרון סאונד |
| 2007 |  | Pretend You Have Big Buildings | לאון | מנצ'סטר רויאל אקסצ'נג' |
| 2008 |  | The Mother Ship | אליוט | התיאטרון הרפרטוארי של ברמינגהאם |
| 2008 | נערה עם עגיל פנינה | Girl with a Pearl Earring | פייטר | תיאטרון קיימברידג' ארטס ותיאטרון היימרקט |
| 2009 |  | House of Special Purpose | אלכסיי | תיאטרון פסטיבל צ'יצ'סטר |
| 2011 |  | South Downs | דאפילד | תיאטרון פסטיבל צ'יצ'סטר |
| 2012 |  | South Downs | דאפילד | תיאטרון הרולד פינטר |
| 2013 | אותלו | Othello | קסיו | התיאטרון המלכותי הלאומי |
| 2013 | פסיכופת אמריקאי | American Psycho | טים פרייס | תיאטרון אלמיידה |
| 2016 | חמש השנים האחרונות | The Last Five Years | ג'יימי | תיאטרון סיינט ג'יימס, לונדון |
| 2017 | המלך ליר | King Lear | אדגר | פסטיבל תיאטרון צ'יצ'סטר |
| 2017 |  | Certain Young Men | אנדרו | התיאטרון המלכותי הלאומי |
| 2018 |  | The York Realist | ג'ון | מחסן דונמאר |
| 2018–2019 | קומפני | Company | ג'יימי | תיאטרון גילגוד |
| 2022 |  | Cock |  | תיאטרון אמבסדורס |
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | חמישה ילדים והדבר | סיריל |  |
| 2007 | אליזבת: תור הזהב | מאנשי חצר המלוכה |  |
| 2007 | טירוף של קולג' | קספר |  |
| 2009 | חופשה תמידית | מקס |  |
| 2014 | עדות נעורים | ג'פרי ת'ורלו |  |
| 2016 | The Young Messiah | הרוד |  |
| 2018 | האוקיינוס שבינינו | וילר |  |
| 2024 | מרשעת | פיירו טיגלאר |  |
| 2025 | מרשעת: חלק 2 | פיירו טיגלאר |  |
| 2025 | עולם היורה: חיים חדשים | ד"ר הנרי לומיס |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 |  | Bright Hair | בן דווניש | סרט טלוויזיה |
| 1997 | ברמוול | Bramwell | ויליאם קילשו | מיני-סדרה |
| 1998 | אליס מבעד למראה | Alice Through the Looking Glass | לואיס | סרט טלוויזיה |
| 1998 | ברמוול | Bramwell |  | בפרק "Our Brave Boys" |
| 2001 |  | Baddiel's Syndrome | גוש | סדרת טלוויזיה |
| 2005 |  | Walk Away and I Stumble | ג'סטין | סרט טלוויזיה |
| 2005 |  | The Golden Hour | סטיבן מרטין | סדרת טלוויזיה (פרק אחד) |
| 2007 | רופאים | Doctors | ג'ונו מיטשאם | בפרק "See You in the Morning" |
| 2008 |  | The Bill | כריס וילרס | בפרק "The Hit" |
| 2009 |  | Off the Hook | דני | סדרת טלוויזיה BBC Three |
| 2010 | לואיס | Lewis | טיטוס מורטמיין | בפרק "The Dead of Winter" |
| 2011 | קמפוס | Campus | פלטפק | ערוץ 4 |
| 2011–2012 | לאונרדו | Leonardo | לאונרדו דה וינצ'י | CBBC |
| 2012 | אני וגברת ג'ונס | Me and Mrs. Jones | אלפי | סדרת טלוויזיה |
| 2012 | גרוב היי | Groove High | טום מייסון | ערוץ דיסני |
| 2012 | פרמפייס | Pramface | גלין | בפרק "Edinburgh... In Scotland" |
| 2013 |  | Some Girls | ניק | סדרת טלוויזיה (פרק אחד) |
| 2013, 2015 | ברודצ'רץ' | Broadchurch | אולי סטיבנס | סדרת טלוויזיה |
| 2014 | דוקטור הו | Doctor Who | פסי | בפרק "Time Heist" |
| 2014–2017 | W1A | W1A | ג'ק פאטרסון | סדרת טלוויזיה |
| 2016 | קראשינג | Crashing | סם | ערוץ 4 |
| 2016 | הוטן והליידי | Hooten & the Lady | אדוארד | סדרת טלוויזיה (6 פרקים) |
| 2017 |  | Chewing Gum | אש | בפרק "Replacements" |
| 2018 | ג'ק ראיין | Jack Ryan | לאנס מילר | 3 פרקים |
| 2020–הווה | ברידג'רטון | Bridgerton | אנתוני ברידגרטון | סדרת טלוויזיה |
| 2023 | שותפים למסע | Fellow Travelers | טים לאפלין | מיני-סדרה של שואוטיים זוכה פרס בחירת מבקרי הטלוויזיה לשחקן המשנה הטוב ביותר במיני סדרה או בסרט טלוויזיה (2024) מועמד פרס סטלייט לשחקן הטוב ביותר בתפקיד משנה בסדרה, מיני סדרה וסדרה מוגבלת או סרט טלוויזיה (2024) |
| 2024 | עוצר נשימה | Heartstopper | ג'ק מדוקס | תפקיד אורח; עונה שלישית, פרק 6 |
פילמוגרפיה > משחקי וידאו

| שנה | שם | תפקיד | הערות |
| --- | --- | --- | --- |
| 2015 | Everybody's Gone to the Rapture | ריס שיפלי | דיבוב |
| 2017 | Squadron 42 |  | דיבוב |
| 2019–הווה | Final Fantasy XIV | גראהא טיה | דיבוב |
תסכיתי רדיו / ספרי שמע

| שנה | שם | שם באנגלית | תפקיד | הערות |
| --- | --- | --- | --- | --- |
| 2016 | ההגדה לבית פורסייט | The Forsytes | ג'ון | רדיו 4 BBC |
| 2016 |  | Deliverers | לי | רדיו 4 BBC |
| 2017 |  | Just One Damned Thing After Another | דייוויד סוסמן | ספר מוקלט |
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2019 | פרס אוליבייה | השחקן הטוב ביותר בתפקיד משנה במחזמר | קומפני | זכייה |  |
| 2021 | פרס גילדת שחקני המסך | ביצוע יוצא מן הכלל של אנסמבל בסדרת דרמה | ברידג'רטון | מועמדות |  |
| 2024 | פרס אמי לבידור בפריים טיים | שחקן המשנה הטוב ביותר במיני-סדרה או סדרת אנתולוגיה או סרט | שותפים למסע | מועמדות |  |
ספיידרמן
היסטוריה פרסומית > תור הכסף

| --- | --- |
 :  ראו גם – תור הכסף של הקומיקס
ספיידרמן הוא יצירתו המוכרת ביותר של סטן לי, שעם הצלחתו של הקומיקס "ארבעת המופלאים" חיפש רעיון לגיבור-על חדש. לי ציין שהדרישה לגיבור הייתה בעקבות גל בקשות של צעירים לחוברות קומיקס. הוא ציין גם שההשראה הגדולה ביותר ליצירת הדמות הייתה זו של גיבור הספרות הזולה "העכביש", שאמנם היה לוחם צדק, אך לא היו לו כוחות-על. נוסף על כך, הרעיון בא לו בהשראת זבוב שטיפס על חלונו, ולי החליט לקרוא לדמותו ספיידרמן, כיוון שהאמין שהשם יישמע מאיים.
אחד הדברים החשובים בעיניו של לי היה לחדש בכל דמות/סיפור שהוא יוצר. בסיפורו של ספיידרמן החידוש הוא בעצם היותו בחור רגיל, עם קשיים יום-יומיים בעבודה ובחברה. המוציא לאור של חוברות הקומיקס בזמנו, מרטין גודמן, דחה את הרעיון בטענה שאיש לא יתעניין בקריאת סיפור שכותרתו היא "איש העכביש", אך הסכים לנסות את הגיבור בהרצה האחרונה של גיליון Amazing Fantasy, החמש עשרה במספר, שיצא באוגוסט 1962. ואכן, ספיידרמן הופיע לראשונה בגיליון זה וגרם לנסיקה במכירות החוברת. בעקבות ההצלחה החליטה מארוול להשיק את עלילות ספיידרמן כחוברת נפרדת, "The Amazing Spider-Man #1".
עד מהרה, הדמות הפכה לאייקון תרבותי. סקר שנערך בשנת 1965 במגזין "אסקווייר" בין קמפוסים במכללות הראה שספיידרמן והענק הירוק נכללו בין גיבורי התרבות המשפיעים ביותר בתקופה זו, לצד בוב דילן וארנסטו צ'ה גווארה. בעקבות עזיבתו של דיטקו בחוברת מספר 38, ג'ון רומיטה האב נטל את מושכות עבודת האיור למשך השנים הבאות. בשנת 1968, רומיטה אייר גם את הרומן הגרפי The Spectacular Spider-Man, שנועד לקהל קוראים בוגר יותר אך החזיק מעמד כשני גיליונות בלבד. ללא כל קשר, הרומן הגרפי היה לסדרת הספין אוף הראשונה בתולדות כותרי הקומיקס של ספיידרמן, נוסף לחוברות שנתיות שהחלו בפרסום בשנת 1964.
היסטוריה פרסומית > תור הארד והעידן המודרני

| --- | --- |
 :  ראו גם – תור הארד של הקומיקס, העידן המודרני של הקומיקס
בתחילת שנות ה-70 של המאה ה-20, קשת סיפור בכותרי ספיידרמן הובילה לשינוי קוד הקומיקס, שעד אותה עת אסר על הצגתם של סיפורים העוסקים בשימוש בסמים. אולם בשנת 1970, מחלקת הבריאות ושירותי האנוש של ארצות הברית בתקופת כהונתו של ריצ'רד ניקסון ביקשה מסטן לי לפרסם מסר נגד השימוש בסמים באחד מכותרי החברה המצליחים. לי בחר את חוברות The Amazing Spider-Man #96–98 (מאי–יולי 1971) בסיפור "הגובלין הירוק נולד מחדש", שבו חברו של פארקר הארי אוסבורן נעשה תלותי בכדורי מרץ. כאשר ספיידרמן נלחם בגובלין הירוק (נורמן אוסבורן, אביו של הארי), ספיידרמן מביס את הגובלין הירוק בכך שהוא מגלה לו על בעיית הסמים של הארי. למרות המסר החברתי שבסיפור, הרשות לקוד הקומיקס סירבה לתת את אישורה לפרסום החוברת, אך הסיפור פורסם בכל זאת וזכה להצלחה מסחרית שהובילה לשינוי של קוד הקומיקס.
בשנת 1972, סדרה שנייה של חוברות החלה בכותרי ספיידרמן – Marvel Team-Up, שבה ספיידרמן צוות לגיבורי-על ולנבלי-על שונים. בשנת 1976, סדרת The Spectacular Spider-Man החלה לרוץ במקביל לסדרה הראשית. סדרה שלישית החלה בהרצה בשנת 1985, Web of Spider-Man והחליפה את Marvel Team-Up. בשנת 1990 החלה הרצה רביעית של סדרת חוברות בכתיבתו של טוד מקפרלן, שמכרה למעלה משלושה מיליון עותקים – סכום שיא לתקופה זו. במשך שנות ה-90 החלו בהרצה גם מספר סדרות ספין אוף של ספיידרמן, והכותר הראשי (The Amazing Spider-Man) סיים את הרצתו הראשונה בנובמבר 1998 עם חוברת מספר 441, והחל בכרך שני בינואר 1999, כאשר בדצמבר 2003 סדרת הכותרים חזרה למיספורה המקורי (חוברת מספר 500).
עד סוף 2007, ספיידרמן הופיע בחוברות "האוונג'רס החדשים", "משפחת ספיידרמן", וכן במיני-סדרות שונות בהמשכיות המרכזית של יקום מארוול, וגם בסדרת יקום מקביל בשם The Amazing Spider-Girl, וסדרת חוברות אולטימייט מארוול Ultimate Spider-Man. כאשר הסדרה הראשית הגיעה לחוברת מספר 545 (דצמבר 2007), חברת מארוול ביטלה את סדרות הספין-אוף ובמקום זאת פרסמה את הסדרה הראשית כשלוש פעמים בחודש, החל מחוברות מספר 546–549 (ינואר 2008) ועד לנובמבר 2010. או אז, דפי הקומיקס הורחבו מ-27 עמודים ל-30 ופורסמו פעמיים בחודש החל מחוברות מספר 648–649. בשנה שלאחר מכן, מארוול החלה בפרסומו של הכותר Avenging Spider-Man כסדרת בת בנוסף לסדרת הדגל הראשית.
נכון לדצמבר 2012 וכחלק מהאתחול המחודש של חברת מארוול, סדרת הדגל The Amazing Spider-Man הסתיימה בחוברת מספר 700, שבה תואר כיצד אויבו המושבע של ספיידרמן דוקטור אוקטופוס החליף בין גופותיהם והשאיר את פיטר פארקר למות בגופו הגוסס. החל מינואר 2013 החלה להתפרסם סדרת דגל חדשה בשם The Superior Spider-Man בכיכובו של דוקטור אוקטופוס כספיידרמן החדש. סדרה זו נחלה הצלחה מסחרית ונמשכה כ-31 חוברות בטרם הסתיימה באפריל 2014, והוחלט להחזיר לחיים את פיטר פארקר האמיתי בסדרת הדגל The Amazing Spider-Man, שהמשיכה בהרצה מחודשת.
ב-2018 הוחלט לפתוח בהרצה חדשה של סדרת 'The Amazing Spider-Man', והסדרה החלה מגיליון #1. היא עדיין מתרחשת באותו קו זמן עם אירועי הסדרה הקודמים.
ביוגרפיה בדיונית

פיטר פארקר נולד לריצ'רד ומרי פארקר, סוכני CIA שגויסו לסוכנות S.H.I.E.L.D (סוכנות ביון בדיונית ביקום מארוול שמטפלת בעניינים על-טבעיים). משימתם האחרונה הייתה חדירה כסוכנים כפולים לארגון של אלברט מליק, שלקח על עצמו את זהות הגולגולת האדומה בהיעדרו של הנבל המקורי. מליק גילה את תוכניתם, ויזם תוכנית חירום שתוצאותיה הובילו למותם של הזוג פארקר.
לאחר מות הוריו, פיטר התינוק נשלח לבית דודיו, מיי ובן פארקר, שהתגוררו בשכונה ברובע קווינס בניו יורק. בעוד שפיטר היה אהוב על הזוג המזדקן, הוא לא זכה לפופולריות בקרב בני גילו וגדל עם הזמן להיות נער בודד וביישן. בהיותו נער מחונן וחכם באופן יוצא דופן, פיטר התעניין בלימודיו ובלימודי המדעים בפרט, יותר מבכל סוג של פעילות חברתית. בין תחביביו היו צילום וערכת הכימיה הביתית שלו. לעיתים קרובות הוא שימש מושא ללעג התלמידים המקובלים ממנו, ביניהם פלאש תומפסון, הספורטאי המצטיין של בית הספר, שלעתיד יהיה המעריץ הגדול ביותר של ספיידרמן וחבר טוב של פיטר.
באחד מן הימים, כאשר פיטר נכח בתערוכת מדע, הוא ננשך על ידי עכביש רדיואקטיבי. נשיכה זו העניקה לפיטר כוחות-על, מהירות, זריזות וזמישות, כמו גם תפישה על-חושית ואפשרות לזחול על קירות כעכביש. בנוסף לכוחות הפיזיים, פיטר בנה מגוון פטנטים המאפשרים לו לירות "קורי עכביש" דביקים מפרק כף ידו.
או אז, פיטר עיצב לעצמו תלבושת ואימץ את הזהות של ספיידרמן כדי להרוויח כסף כבדרן. כבר בהופעת הבכורה שלו כמתאבק מקצועי, פיטר רכש לעצמו סוכן והחל לעשות הופעות טלוויזיה רווחיות רבות. לילה אחד, אחרי מופע, ספיידרמן סירב לעזור לעצור גנב, מכיוון שהעדיף לתת למשטרה לטפל בו מאשר הוא עצמו. מאוחר יותר נהרג דודו האהוב בן על ידי אותו פושע. כשהבין שהייתה לו הזדמנות למנוע את רצח דודו, ספיידרמן החל להקדיש את חייו ללחימה באי הצדק, כשמאחוריו עומד המוטו של דודו – ”עם כוח גדול באה אחריות גדולה”.
ביוגרפיה בדיונית > לקיחת האחריות הגדולה

עם מותו של בן, פיטר ודודתו נואשים למצוא פרנסה. פארקר מקבל עבודה כצלם במערכת העיתון "הדיילי ביוגל" (השופר היומי), ומוכר את תמונותיו כספיידרמן לעורך העיתון ג'יי ג'ונה ג'יימסון, אשר שונא מאוד את ספיידרמן, ומנסה להכפיש אותו בכל דרך אפשרית. פיטר מנסה בכל פעם לעשות את הדבר הנכון, אך נתפס כחשוד וכעבריין בעיני גורמים רבים, ביניהם ג'יימסון. על אף שהציל את ג'ון ג'יימסון, ג'יימסון עדיין הכפיש את שמו. בניסיון להשיג כסף, פיטר פרץ לבניין בקסטר של ארבעת המופלאים, ביקש להצטרף לקבוצתם ונתקל בסירוב. באותו היום, פיטר נתקל בזיקית, אשר התחזה לספיידרמן וגנב תוכניות הגנה נגד טילים. פיטר הביס את הנבל, והשיג כסף דרך צילום תמונותיו של הנשר תוך כדי שהתקבל לדיילי ביוגל. בשלביו המוקדמים הוא נאבק באויבים רבים: קרייבן הצייד, אשר ניסה לצוד אותו להנאתו בלבד; סאנדמן, פושע בעל יכולת להפוך לחול; הלטאה, מדען מבריק שהפך לזוחל ענקי; ודוקטור אוקטופוס בעל זרועות המתכת.
בדיילי ביוגל, פיטר פגש את בטי בראנט ונעשה אהוב על ידי ליז אלן. במקביל, שכנתם של פיטר ושל דודה מיי ניסתה לשדך לפיטר את אחייניתה, מרי ג'יין ווטסון. הוא חלק שיתוף פעולה זמני עם קבוצת האוונג'רס כדי להביס את קאנג הכובש.
ביוגרפיה בדיונית > גיבור האוניברסיטה

לאחר שסיים את לימודיו בתיכון, פארקר נרשם והתקבל לאוניברסיטת האמפייר סטייט. שם הוא פגש את גוון סטייסי והארי אוסבורן. אף על פי שבהתחלה יחסיו איתם היו רעים, פיטר התיידד איתם ועם פלאש תומפסון. כאשר הגובלין הירוק התגלה כנורמן אוסבורן, אביו של הארי, פיטר נאלץ להיאבק איתו. במהלך הקרב, הגובלין לקה במעין אמנזיה ואיבד את זיכרונותיו כנבל-על. במהלך זמן זה, פיטר נתקל באויבים חדשים, ביניהם ריינו ושוקר. לאחר שסייע לדוקטור סטריינג', פיטר ויתר לקצרה על זהותו הסודית. עם זאת, כאשר קינגפין הגיע לניו-יורק, פיטר חזר לזהותו כגיבור.
ביוגרפיה בדיונית > מות משפחת סטייסי

כאשר דוקטור אוקטופוס השתחרר מהכלא, פיטר סיכל את ניסיונו לחטוף מטוס. במפתיע, אוקטופוס תקף את תחנת הכוח, מה שהוביל למותו של קפטן ג'ורג' סטייסי. ג'ורג' סטייסי גילה על זהותו, וביקש ממנו לשמור על גוון. תחת רגשות אשם כבדים, פיטר התעמת עם גיבורים כאייסמן והמשוטט. המצב החמיר, הארי התמכר ל-LSD, ונורמן חזר לזהות הגובלין הירוק. בניסיון לבטל את כוחותיו, פיטר פיתח תרופה שגרמה לו לגדל ארבע זרועות. בעזרת קורט קונורס הוא מצא תרופה, ונאבק במורביוס, הערפד החי. פיטר היה מעורב במלחמת כנופיות בין דוקטור אוקטופוס לראש פטיש, ונלחם בענק הירוק בקנדה.
הגובלין הירוק חטף את גוון סטייסי, ונוצר עימות בין פארקר לגובלין בגשר ברוקלין. גוון נפלה מהגשר, וכאשר ניסה להציל אותה, פיטר פגע במפרקתה בקורי העכביש שלו והיא נהרגה. הגובלין הירוק ברח, ובקרב החוזר, הגובלין שיפד את עצמו על הגלשן שלו ונהרג. פיטר היה נסער על מותה אפילו יותר אחרי מותו של דוד בן, ולאחר שניסתה לנחמו, מרי ג'יין ווטסון החלה להתקרב אליו. מואשם במותם של משפחת סטייסי, פיטר התעמת עם לוק קייג' והמעניש. הארי, בניסיון לנקום בספיידרמן על מות אביו, מאמץ את זהות הגובלין הירוק. הוא חוטף את פלאש, דודה מיי ומרי ג'יין בניסיון לפתות את פיטר להגיע למקום. פיטר חילץ את חבריו, הביס את הארי והשאיר את הטיפול בו לרשויות.
דמויות משנה

לספיידרמן מספר רב של דמויות משנה אשר מככבות ביחד עמו בקומיקסים השונים, והן מהוות נדבך חשוב בסיפורים השונים בכיכובו במרוצת השנים. בני בריתו של פיטר פארקר כוללים את דודתו מיי, אלמנתו של בן פרקר, המשמשת רבות כבת ערובה לאויביו של ספיידרמן היודעים את זהותו; מרי ג'יין ווטסון, מושא אהבתו של פיטר בעבר ואף אשתו בנקודה מסוימת; הארי אוסבורן, חבר עבר של פיטר ויורשה של חברת אוסקורפ העוסקת בטכנולוגיה צבאית; חברתו המיתולוגית גוון סטייסי, שנרצחה על ידי הגובלין הירוק; ליז אלן, תלמידה בכיתתו ומושא אהבתו לעיתים, שמשמשת כחברתה טובה של מרי ג'יין בסדרות במארוול אייג' ובליין האולטימייט; פלאש תומפסון, שחקן פוטבול והבריון של התיכון; ד"ר קורט קונורס, מדען קטוע־יד העוסק במחקר גנטי; פלישיה הארדי, החתולה השחורה; בן ריילי וקיין, כפילים של פארקר; סטיל ספיידר (עכביש הברזל), ספיידרמן מסוג אחר היכול לירות קורים מברזל.
מבין אויביו הנודעים ביותר נמנים הגובלין הירוק, דוקטור אוקטופוס, הלטאה, איש החול, ונום, מיסטריו, אלקטרו, וקרנג'.
אזכור במדיות אחרות > סדרות אנימציה וטלוויזיה

ספיידרמן הופיע לראשונה בטלוויזיה בשנת 1967, בסדרת אנימציה מבית ABC שרצה למשך שלוש שנים.
לאחר מכן דמותו הופיעה בסדרת לייב אקשן בשם "ספיידרמן המדהים", שרצה למשך עונה אחת בין השנים 1978–1979 והופסקה עקב בעיות תקציב.
באותו הזמן יצאה ביפן סדרת אקשן שנשאה את השם "ספיידרמן" והופקה על ידי טואי אנימציה, אולם לא נכתבה בהשראת התסריט המקורי של סטן לי, כי אם על פי רעיונותיהם של היוצרים בחברה היפנית. הגיבור המרכזי לא היה חנון שסיים תיכון אלא רוכב אופנוע, והוא נאלץ להילחם נגד כנופיית חייזרים המנסה להשתלט על העולם.
בשנות ה-80 של המאה ה-20 הופיע ספיידרמן בשתי סדרות אנימציה נוספות – האחת בין השנים 1981–1982 והשנייה, שנקראת "ספיידרמן וחבריו המדהימים", ששודרה בין השנים 1981–1983 ובה הופיעו לצידו גם גיבורי העל כוכב אש ואייסמן מחבורת האקס-מן (סדרה זו דובבה בסוף שנות ה-80 לקלטות וידאו עם אברי גלעד בתפקיד הראשי).
לאורך השנים הופיע ספיידרמן במספר סדרות, ביניהן:
"ספיידרמן: סדרת האנימציה" סדרה מקורית בין השנים 1994–1998 (שדובבה בישראל באותה התקופה עם טל מוסרי בתפקיד פיטר פארקר/ ספיידרמן ובהשתתפות זמרים-שחקנים כיסמין גמליאל, שביימה ושיחקה בין הדמויות הרבות את מרי ג'יין, ושולה חן שהופיעה בתפקיד הדודה מיי).
"ספיידרמן ללא גבולות" סדרת המשך לסדרה המקורית בין השנים 1999–2000 (ושודרה בדיבוב שונה, שבין המשתתפים בו היו ליאור כלפון, ששיחק בתפקיד פיטר/ ספיידרמן, ושחקנית התיאטרון רוזינה קמבוס, ששיחקה בתפקיד אורסולה, אחת מהדמויות הרעות).
"ספיידרמן: סדרת האנימציה החדשה" בשנת 2003 (סדרה זו השתמשה בטכניקת CGI בשילוב עם אנימציה דו־ממדית) כשהסדרה מציגה היסטוריה חלופית לסרט הראשון של ספיידרמן, ורוב הנבלים בסדרה מהיו דמויות מקוריות לצד נבלים מהקומיקס כמו הקינגפין.
"ספיידרמן המדהים", סדרת אנימציה חדשה שרצה בין השנים 2008 ו-2009 בהפקת "האחים וורנר" (ובדיבוב של סדרה זו חזר מוסרי לדבב את קולו של פיטר/ספיידרמן).
"אולטימייט ספיידרמן: סדרת האנימציה", סדרת אנימציה חדשה בכתיבתו של בריאן מייקל בנדיס, שהחלה בשידור ב-1 באפריל 2012, ומבוססת על ליין אולטימייט מארוול. הסדרה החלה לשדר ב-1 ביולי בערוץ דיסני.
בסדרה "מה אם" מ-11 באוגוסט 2021, ספיידרמן משחק תפקיד ראשי בפרק החמישי.
בשנת 2021 עלתה לשידור בערוץ דיסני ג'וניור הסדרה "ספיידי וחבריו המופלאים".
אזכור במדיות אחרות > סרטי קולנוע

בשנת 2000 החלו לצאת חוברות חדשות של ספיידרמן המבוססות בחלקן על החוברות הישנות, והן שימשו כבסיס לסרט הקולנוע שיצא בשנת 2002 מטעם אולפני קולומביה, בבימויו של סם ריימי ובכיכובם של טובי מגווייר כפיטר פארקר/ספיידרמן, קירסטן דנסט כמרי ג'יין ווטסון, וילם דפו כנורמן אוסבורן/הגובלין הירוק, ג'יימס פרנקו כהארי אוסבורן, רוזמרי האריס כדודה מיי וקליף רוברטסון כבן פארקר. הסרט נחל הצלחה אדירה וגרף יותר מ־400 מיליון דולרים בארצות הברית ויותר מ־800 מיליון דולרים ברחבי העולם. בעקבות הצלחת הסרט, הוחלט להפיק שני סרטים נוספים: "ספיידרמן 2" שיצא ב־30 ביוני 2004 בארצות הברית, ובו הופיע אלפרד מולינה כדוקטור אוקטופוס, ו"ספיידרמן 3" שיצא ב־3 במאי 2007, ובו הופיעו תומאס היידן צ'רץ כפלינט מרקו/סאנדמן, טופר גרייס כאדי ברוק/ונום וברייס דאלאס האוורד כגוון סטייסי.
ב-3 ביולי 2012 יצא לאקרנים אתחול מחודש של סרטי ספיידרמן, שנקרא "ספיידרמן המופלא". את דמותו של פיטר פארקר/ספיידרמן גילם אנדרו גארפילד, ועמו כיכבו אמה סטון כגוון סטייסי, מרטין שין כבן פארקר, סאלי פילד כמיי פארקר, דניס לירי כקפטן ג'ורג' סטייסי וריס איוואנס כד"ר קורט קונורס (הלטאה). ב-17 באפריל 2014 יצא לאקרנים סרט המשך, "ספיידרמן המופלא 2", אשר מספר על עלייתו של אלקטרו, אחד מאויביו הידועים.
ב-9 בפברואר 2015 מארוול וסוני הכריזו שספיידרמן יצטרף ליקום הקולנועי של מארוול כאשר ב-2016 הוא יופיע בסרט קפטן אמריקה: מלחמת אזרחים וב-28 ביולי 2017 בסרט סולו משלו, כאשר יגלם אותו שחקן צעיר יותר מקודמיו. ב-23 ביוני 2015 נודע כי השחקן הבריטי הצעיר טום הולנד נבחר לגלם את דמותו של ספיידרמן ביקום הקולנועי של מארוול, והוא הופיע לראשונה בקפטן אמריקה: מלחמת אזרחים. ביוני 2017, אושר כי דמותו הצעירה של פארקר הופיעה בהופעת אורח ב"איירון מן 2" בגילומו של מקס פאברו, כילד המחופש לאיירון מן ביריד סטארק.
ספיידרמן הופיע בסרט "הנוקמים: מלחמת האינסוף". בסיום הסרט הוא מת לאחר שהתאדה על ידי כפפת האינסוף של תאנוס, אך הוחזר לחיים על ידי הענק הירוק באמצעות כפפת האינסוף בסרט "הנוקמים: סוף המשחק". סרט המשך ל"ספיידרמן: השיבה הביתה" יצא לאקרנים ב-3 ביולי 2019 ונקרא "ספיידרמן: הרחק מהבית". סרט שלישי, "ספיידרמן: אין דרך הביתה", יצא לאקרנים ב-16 בדצמבר 2021 והפך לשובר קופות.
ספדיירמן הוא מהדמויות הראשיות בסרט המונפש עטור הפרסים "ספיידרמן: ממד העכביש" שיצא ב-13 בדצמבר 2018, שעדיין אינו חלק מהיקום הקולנועי של מארוול, וב-2022 הופיע ספיידרמן ב"מה אם" בפרקים אחדים. סרט ההמשך "ספיידרמן: ברחבי ממדי העכביש", יצא לאקרנים ב-1 ביוני 2023.
ביבליוגרפיה > חוברות ספיידרמן בעברית

חנות הקומיקס הישראלית "קומיקאזה" פרסמה מדי חודש חוברת ספיידרמן בעברית שהיא בעצם תרגום של הסדרה Ultimate Spider-Man המתפרסמת כיום באנגלית. רק הסיפור הראשון בסדרה, הנמשך על 7 החוברות הראשונות, זכו לתרגום.
ראו גם

עם כוח גדול באה אחריות גדולה
הערות שוליים

↑  The 50 Greatest Comic Book Characters
↑  Top 100 Comic Book Heroes: #3 – Spider-Man
↑  Spider-Mania, Running Wild!(הקישור אינו פעיל, 30.1.2022), Daniel Murphy, May 4th 2007
↑  Sony Pictures Entertainment Brings Marvel Studios Into The Amazing World Of Spider-Man, February 9th 2015
↑  Sony Pictures and Marvel Studios Find Their 'Spider-Man' Star and Director, Marvel.com, June 23rd 2015
↑  Iron Man 2 - Full Cast & Crew
↑  Bil Bradley, ‏Tom Holland Confirms Popular Fan Theory: Spider-Man Was In ‘Iron Man 2’‎, HuffPost, ‏26 ביוני 2017
| --- | --- |
בקרת זהויות :  NLI: 987007563561405171  BnF: cb16935322h (data)  GND: 123913780  ISNI: 0000 0004 4629 3064  LCCN: nb2015003272  NKC: osa20231204763  NLA: 59999788  SUDOC: 228852951  VIAF: 314900684   WorldCat (עם VIAF): 314900684 
ריצ'רד ונטוורת', "העכביש", כפי שהופיע במגזיני הפאלפ של שנות ה-30.
כריכת החוברת Amazing Fantasy #15 שבה הופיע ספיידרמן לראשונה, אמנות מאת סטיב דיטקו וג'ק קירבי
מכריו של פיטר פארקר, כפי שהופיעו על עטיפת החוברת Amazing Spider-Man #600 מיולי 2009, אמנות מאת ג'ון רומיטה הבן.
פסל של ספיידרמן בעיר הסרטים ראמוג'י שבהיידראבאד, הודו.
פסל של ספיידרמן במוזיאון מאדאם טוסו, לונדון.
ספיידרמן כפי שהופיע בסרטי הלייב אקשן, בגילומם של טובי מגווייר, אנדרו גארפילד וטום הולנד.
פרדי פרינז ג'וניור

| --- | --- |
פרינז, 2016
פרינז, 2016
 לידה:  8 במרץ 1976 (בן 48) לוס אנג'לס, קליפורניה, ארצות הברית
 שם לידה:  Frederick James Prinze Jr. 
 מדינה:  ארצות הברית 
 תקופת הפעילות:  מ-1995
 מקום לימודים:  La Cueva High School 
 בן או בת זוג:  שרה מישל גלר (2002–?) 
 צאצאים:  שרלוט פרינז, רוקי פרינז 
 מספר צאצאים:  2 
 פרסים והוקרה:  פרסי בחירת הנוער 1999 
 פרופיל ב-IMDb
 
פרדריק ג'יימס פרינז ג'וניור (באנגלית: Frederick James Prinze Jr.; נולד ב-8 במרץ 1976) הוא שחקן אמריקאי, הידוע בעיקר מתפקידו בתור ריי ברונסון בסרט האימה "אני יודע מה עשית בקיץ האחרון" (1997) ובהמשכו "אני עדיין יודע מה עשית בקיץ האחרון" (1998), בקומדיות הרומנטיות "יש לה את זה" (1999) (אנ') ו"חיזורי קיץ" (2001) (אנ') ובתור פרד ג'ונס בסרט הלייב אקשן "סקובי-דו" (2002) ובהמשכו "סקובי-דו 2: חופשי חופשי" (2004).
ביוגרפיה

פרינז ג'וניור נולד ב-8 במרץ 1976 בלוס אנג'לס, קליפורניה; בנם היחיד של קתרין אליין (לבית קוקרן) ושל השחקן והסטנדאפיסט פרדי פרינז (אנ'). אימו ממוצא איטלקי, ואילו סבתו מצד אביו הייתה ממקור מהעיר קאבו רוחו (אנ'). בפוארטו ריקו, משום כך אימץ לחיקו את המורשת ההיספנית שלה והוא אף דובר ספרדית. כשפרינז ג'וניור היה בן עשרה חודשים, אביו התאבד בירייה באקדח, ולאחר מכן עבר עם אימו להתגורר באלבקרקי, ניו מקסיקו.
הוא גילה משיכה למשחק כבר כשהיה ילד, ובימיו בתיכון השתתף בחוג לדרמה ובפרויקטים של בית הספר בתחום המשחק. בשנת 1994, בתום סיום לימודיו עבר פרינז לעיר הולדתו, לוס אנג'לס, כדי להצליח כשחקן והחל להתנסות בתפקידים בסדרות טלוויזיה.
קריירה

פרינז לוהק לתפקיד אורח בסיטקום של ABC, "אריזה משפחתית" בשנת 1995. לאחר מכן הופיע בסרט טלוויזיה בתפקיד ראשי, טרם כניסתו לתעשיית הקולנוע בדרמה "יום הולדת שמח, ג'יליאן" שיצא לאקרנים בארצות הברית באוקטובר 1996. כבר באותה שנה הוא קיבל את פרס גלובוס הזהב על היותו "מר גלובוס הזהב".
בשנת 1999 כיכב בסרט האימה "אני יודע מה עשית בקיץ האחרון" והמשכו "אני עדיין יודע מה עשית בקיץ האחרון", הפכו אותו לכוכב נוער פופולרי. מאז כיכב בכמה וכמה סרטים המכוונים בראש ובראשונה לצעירים ולצעירים ברוחם. כך היה כשכיכב בסרט המדע בדיוני "מפקדת כנף" (1999) שהתבסס על משחק מחשב מצליח, וכמו כן בקומדיה הרומנטית "תלוי רק בך" (2000) שכוון בעיקר לבנות העשרה, כשפרינז גילם את הבחור המתוק והחייכן לאורך כל הסרט. סרטיו אלו היו הצלחות קופתיות מרשימות, על אף שהמבקרים קטלו את סרטיו.
בשנת 2000 דירג אותו "פיפל" כאחד מ-50 הגברים היפים ביותר. בשנת 2001 השתתף בסרט "בלשית בסטייל" בתפקיד הגברי הראשי.
בשנת 2002 המשיך באותו קו, כשגילם את דמותו של פרד ג'ונס בגרסה הקולנועית החיה לקומיקס המצליח "סקובי דו" ובסרט ההמשך "סקובי-דו 2: חופשי חופשי". פרינז כיכב בחמישה סרטים יחד עם השחקן מתיו לילארד: ב"מפקדת כנף", "חיזורי קיץ", "יש לה את זה" ושני סרטי "סקובי-דו".
הוא השתתף בהופעות אורח בסדרות הטלוויזיה "חברים", "פרייז'ר" ו"בוסטון ליגל". כמו כן כיכב בסדרה משלו, קומדיית מצבים בשם "פרדי", ששידרה רשת ABC במשך עונה אחת בלבד (אוקטובר 2005 - מאי 2006).
בשנת 2010 הוא שיחק בעונה השמינית של סדרת הטלוויזיה "24" של פוקס.
בספטמבר 2024, פורסם כי פרינז הצטרף לצוות השחקנים של סרט ההמשך ל"אני יודע מה עשית בקיץ האחרון". הסרט ייצא לאקרנים על ידי סוני ב-18 ביולי 2025.
חיים אישיים

ב-1 בספטמבר 2002 נישא פרינז לשחקנית היהודייה-אמריקאית, שרה מישל גלר בטקס שנערך בחליסקו, מקסיקו. השניים הכירו מספר שנים לפני כן, בזמן הצילומים בלסרט "אני יודע מה עשית בקיץ האחרון", אולם החלו לצאת רק בשנת 2000, והתארסו באפריל 2001. ב-19 בספטמבר 2009 נולדה בתם הראשונה. ב-19 בספטמבר 2012 נולד לזוג בן; הם מתגוררים בלוס אנג'לס.